LidanRubinov/Halacha-QA huggingface dataset:
שאלה: הפרוזבול של צהר: לרב, האם הפרוזבול שאפשר לעשות באתר "כיפה" (האתר הזה), עוזר גם למה שיש לי בבנק, כגון פלוס בעובר ושב ובקופת החיסכון?
תשובה: פרוזבול באתר אינטרנט אינו לכתחילה מכמה צדדים הלכתיים. אפשר לעשות פרוזבול ראוי בכל מקום בשני עדים פשוטים, דבר הלוקח דקה אחת ואין בו טרחה כלל, ואין סיבה לשנות. יש לפנות לבי"ד, אפי  של שלושה הדיוטות, או לחלופין לשני עדים שיחתמו לך על שטר שאתה מצהיר בו על מסירת שטרותיך לבי"ד המיוחד שמינתה הרה"ר. כמו כן, יש לעשות קניין סודר ויחד עימו להקנות ללווה מעט קרקע דרך העדים או בית הדין, כדי שהפרוזבול יחול על החוב.
שאלה: בית הכנסת   שירה חדשה  : אקדים ואומר שאני דתייה, משתדלת לקיים הלכה ומצוות. בשבת האחרונה הייתי בבית הכנסת שירה חדשה בירושלים, (בית כנסת שיווני- אורתודוקסי) מאוד התרשמתי מהמקום המכובד שיש לנשים ומהתפילה המרוממת, אך הדבר היחיד שעורר בי שאלה- קריאה בתורה של אישה וחזנות- קול באישה ערווה? או שמא אפשר להגיד שהאישה בסך הכל קוראת בתורה מתפללת לשם שמים ורוב האנשים הנורמליים שבאים להתפלל לא מתייחסים לקולה של אישה שמתפללת כאובייקט מיני? השאלה שלי היא האם הרב חושב שראוי להתפלל שם? האם זה בתוך גבולות ההלכה?
תשובה: אני מעדיף לא לכתוב עליהם, אלא לכתוב עלי. אני לא מתפלל בבית כנסת זה. לא בגלל בעיית קול באישה, כיוון שאיני חושב שיש בדבר קול באישה, ואיני חושב שהדבר אסור מצד זה. אני חושב שאת צודקת. אני לא מתפלל שם כי לפי הבנתי - אין יוצאים ידי חובה שם, לאור תבניתו של בית הכנסת, ודיני ברכות התורה וכדו. בשל רצוני להיות שותף בתפילה שלדעתי היא התפילה ההלכתית - אני הולך לבית כנסת אחר.
שאלה: בעלי נשבע שלא ידבר איתי: רציתי לשאול לגביי בעלי. רבנו והתווכחנו והוא כעס עליי שהגבתי בצורה לא טובה למשהו שסיפר ואז מכעס הוא נשבע שיותר לא ידבר איתי על כלום, והרי ברור שזה יכול להתאפשר שלא נדבר על כלום יותר. הבנתי ששבועה בדבר עבירה איננה תופסת (כמו לא לדבר עם אישה) אבל אני לא יודעת האם זה תופס במקרה הזה. אני יודעת שאם אגיד לו לעשות התרת נדרים הוא לא יסכים. האם יש משהו שניתן לעשות?
תשובה: יש לצרף לדברייך הנכונים גם את מסירת המודעה שלו בער"ה שעבר שכל נדריו ושבועותיו אינם חלים, שבמקרה זה בדיעבד לדעת החיי"א סומכים על כך. ועל כל פנים ראוי לאחר זמן כשתתיישב דעתו, שילך לעשות התרה עם פתח, או לכל הפחות להביע חרטה בפני שלושה ויתירו אפילו ללא פתח.
שאלה: חלום מטריד: חלמתי הלילה שאני אצל רופא שיניים וכשאני באה לשלם לו על הטיפול מעדכנים אותי שעקרו לי שן טוחנת,אפילו לא הרגשתי או ידעתי על כך. נאמר לי שחלומות על שיניים מבשרים רעות האם עליי לדאוג?
תשובה: מדובר בגמרא למי שחולם שנפלו שיניו. אתה לא חלמת שנפלו שיניך. גם על כך כתב רבינו החזון איש (אגרות ח"ב קמ"ט):  הרבה פעמים חלמתי חלומות כאלה, ולא שמתי ליבי לזה, ונכון שיאמר בעת ברכת כהנים הרבש"ע. כוונתו למה שכתוב במסכת ברכות (נה,ב): מומלץ שם למי שמוטרד מחלום שיאמר אל מול הכהנים כאשר הם נושאים את כפיהם (ומגיעים למילה "וישמרך")את התפילה הבאה: "רבונו של עולם, אני שלך וחלומותי שלך, חלום חלמתי ואיני יודע מה הוא, בין שחלמתי אני לעצמי ובין שחלמו לי חבירי ובין שחלמתי על אחרים, אם טובים הם - חזקם ואמצם כחלומותיו של יוסף, ואם צריכים רפואה - רפאם כמי מרה על ידי משה רבינו, וכמרים מצרעתה, וכחזקיה מחליו, וכמי יריחו על ידי אלישע, וכשם שהפכת קללת בלעם הרשע לברכה - כן הפוך כל חלומותי עלי לטובה" ויסיים עם הכהנים כאשר הציבור אומר אמן. הנוסח הזה נמצא בסידורים רבים בסמוך לברכת כהנים. אתה יכול לבא לבית הכנסת, לתפילת שחרית, ביום חול - או בשבת, בדרך כזאת לפתור עצמך מהחלום אם הוא מטריד.
שאלה: זקנה: ו רבה רבה על האתר המקסים, מלמד והעוזר שלכם:) טוב אז אולי השאלה שלי תשמע קצת מוזרה, אבל כרגע היא רלוונטית לגבי מתמיד. אני בעז ה צפוייה ממש בקרוב להתחיל לשרת בתקן של והדרת הכולל עבודה עם קשישים והשאלה שלי היא מאוד פשוטה, למה יש את שלב הזקנה בחיים? אני יודעת שנסתרות דרכי ה, אבל אני חושבת שיש בשלב הזה קושי מאוד גדול, שגורם כל כך הרבה צער וסבל לאדם, תחלואי הגוף שמתחילים להפציע, וקשה לי להבין את הצורך שבשלב הזה, אולי תוכלו לשפוך קצת אור על התקופה הזו ולהראות לי גם את הצל דדים הטובים שבזקנה, רבה לכם!
תשובה: לשואלת היקרה שאל מעניינת ביותר שאכן דורשת מחשבה, אז אתחיל בהערכה הגדולה שלי לפועלך אני באופן אישי מכיר את הפרויקט החשוב הזה-כל הכבוד! ברמה הכי פשוטה אני חושב שכדאי לדעת את הנתונים- רובנו בטוחים כי כל הזקנים הולכים לאט, לוקחים המון תרופות ומתקשים בחייהם-אך האמת רחוקה מזו. למעשה רוב הזקנים דואגים לעצמם, מיעוטם סובלים ממחלות עיניים  רעידות וכד. שווה ללכת ל"דיאלוג עם הזמן" במוזיאון הילדים בחולון בכדי להיווכח עד כמה אנו סטיגמטים. אבל בכל זאת, בשלב הזקנה החיים פתאום הופכים איטיים יותר, תאוות ויצרים מתמתנים ונראה כאילו ישנה האטות בקצב החיים. ואולי זהו עצם העניין! האדם כל חייו רץ הולך פועל עושה עסוק הלצעוד ולרכוש עוד ועוד ידיעות פעולות הישגיים. ישנו שלב של נחת, של יכולת להתבונן על כל אשר עשיתי, לצאת עם תובנות גדולות על החיים, על מהות. כעת כאשר יצרים שנמצאים במערכת החיים הולכים ודועכים, יכולת ההסתכלות ההתבוננות הולכת ומתעצמת. לכן בפני שיבה תקום- הוא בשלב גדול של חייו שלב בו יכול להתחיל להכיר בתכונות אשר קנה, בתובנותיו וביכולותיו. זהו שלב בו הטרדה היומיומית דווקא מתמתנת ולא מתעצמת כפי שנראה לנו. זהו זמן בו ניתן להינות מפירות חייך, כמובן שהחיים נמשכים, תמיד ניתן לגדול אך דווקא ההאטות, הרוגע שיש בגיל הזה מאפשר לאדם את ההסתכלות את הנחת. כלפיי מחלות וכד -יש גם המון צעירים חולים, יש גם הרבה גילאי ביניים חולים-ייסורים מכפרים ונסתרות דרכי אל. ולסיכום זקנה היא גיל מדהים בו הכבוד מתחיל להשיג את האדם אשר ברח ממנו או להיפך. זו תקופה של מראה בלתי מתפשרת על היותו של האדם. אני בטוח שבעבודתך עם הזקנים-תוכלי גם את לראות זאת. תהני  חנן Hananb1081 gmail.com
שאלה: בית כנסת ספרדי: רציתי לברר האם קיים בית כנסת ספרדי ביישוב שוהם באזור של רחוב התאנה? במידה וכן, אשמח לדעת האם יש צורך בשמירת כיסאות בחגים ואם יש איש קשר שנוכל לשוחח עמו. עברנו דירה השבוע ואנחנו רוצים להיות מוכנים לחגים מבחינת התפילות.
תשובה: בכל יום חול, בשעת בין ערביים, תוכל לראות באזור מגוריך אנשים ממהרים למנחה וערבית - תשאל אותם והם יכוונו אותך. אם אתה פנוי רק בשבת, צא בליל שבת או בשבת בבקר (בערך בשעה שמונה) אתה כבר תראה אנשים ממהרים לבית הכנסת או תשמע את נעימות המתפללים. שנה טובה!
שאלה: חסה: חסה חתוכה עם הכשר טוב ולא כתוב עליה שהיא שטופה מה דינה?
תשובה: שצריך להשרות ולשטוף
שאלה: גט לחומרא: הרב. אם לאחר הגט הייתי עם גרושי והתחתנתי בשנית ללא גט לחומרא מהראשון.האם ילדי נחשבים ממזרים?
תשובה: הנושא רגיש ומורכב, יש בו צדדים שונים. רק בית דין רבני יכול להכריע בשאלה כזאת. ולשם כך עליו ללמוד היטב את כל פרטי המקרה. תפני לבית דין רבני או לטוענת רבנית שתלמד ממך את הנושא ותתן לך חוות דעת מדויקת.
שאלה: בחירה ויד ה : שאלה שמציקה לי הרבה זמן. אומרים שהכל מלמעלה. הכל בהשגחת ה. הכל לטובה. לגבי דברים שבטבע אני מבינה. אם קיבלתי וירוס כך ה רצה. אבל אם אדם עם בחירה חופשית מלאה הזיק לי או הושיע אותי איך זה מה? וקראתי בספר אחד ( של הרב ארוש) שאדם שמזיק לי הוא כמו מקל בידי ה ולכן אם לדוגמא שוטר נותן לי קנס שלא מגיע לי אין לי מה להתחנן אליו אני צריכה להתפלל לה. מה, לשוטר אין אחריות על מעשיו? מאמינים חזקים בודאי יגידו עלהקנס שזה לטובה וכך ה רצה. אני יכולה גם להשליך את זה על עצמי שאם הזקתי למעשהו אני לא אשמה זה הכל מה (וסליחה על הבוטות). האם ההסתכלות הזו נכונה? ואני לא רואה פה מקום לחצי חצי. או שה הביא את זה עלי. או שהשוטר בחר ברע ואני ניזוקתי מכך. אם ההסתכלות הזו שגויה אז בעצם אני נתונה תמיד להינזק מאנשים שלא באשמתי וללא רצון ה אלא בבחירתם הבלעדית. כשם שאני יכולה לפי בחירתי רצוני ושיקול דעתי לפגוע באנשים. בבקשה ממך תעשה לי סדר בדברים.
תשובה: אצל המאמין, העולם החשוב באמת הוא העולם הפנימי. ההצלחה או הכישלון אינם בעולם המעשה אלא בעולם הרוח, במה שקורה לנשמה שלנו. זה לא אומר שלא נלחם נגד עוול ורשע. זה אומר שההצלחה איננה במה שקורה במציאות אלא במה שקורה בפנימיות - כיצד הדברים משפיעים על הנשמה. אם שוטר נותן לך קנס שלא מגיע לך, את צריכה לראות בו שליח אלוקי שמאתגר אותך. את לא אמורה לשתף פעולה עם השקר שנעשה ולשלם את הקנס אבל את גם לא אמורה לשקר בחזרה כדי להגן על כספך. את אמורה לפעול ביושר ובאמת, לשאול את עצמך כיצד הקב"ה מצפה ממך להגיב. אם את הזקת למישהו. זה לא משנה אם הוא יודע או לא יודע. זה האתגר שלך לפעול באמת וביושר על פי הדין: לפייס אותו ולפצות אותו בלי להערים עליו קשיים ובלי לנסות להתחמק. לדוגמה - כשיש אפשרות להיכנס להופעה בלי לשלם או כאשר מישהו טועה בעודף לטובתך. כל מה שקורה לך, בין אם זה נעים לך או קשה לך - מבחינתך אלו אתגרים שהקב"ה מביא לך כדי לעורר את כוחות הטוב שבך, כדי לעמוד בניסיונות ולפעול נכון. את צריכה להיות מגויסת תמיד לטובת האמת והצדק, בעד הטוב והחסד, גם כשצריך להתאמץ מאוד לשם כך, גם אם באופן חומרי זה יסב לך הפסד. כשאת הולכת בדרכי ישרים לפני ד, את עושה את התפקיד האמתי שלך - את מרוממת את נשמתך ובכך זוכה לטובה הגדולה ביותר - להיות בקרבת ד. בהצלחה!
שאלה: עקירת עשבים: ברשותי גינה עם כמה צמחים ועצים. כל הגינה כבר נהייתה מלאה בעשבים במצב שהוא כבר לא אסתטי, רוב העשבים הם עשבים שמביאים פרחים דמויי שערות סבא כאלה שעפים ברוח ומלכלכים את הבית. האם מותר לעקור את עשבים? ויום טוב
תשובה: עשבים שוטים יש לרסס תחילה, ואם אי אפשר לרסס ניתן לכסח כיסוח עליון, יש להשתדל לא לחדור לתוך הקרקע. עיין
שאלה: זוגיות: אני מרגישה שייתכן ויש לי איזשהו עיכוב מסוים ואני לא יודעת מה יכולה להיות הסיבה. אני מאוד רוצה זוגיות אמיתית שתוביל לנישואים אבל אני לא מצליחה להשיג זוגיות כל בחור שאני יוצאת איתו לא מעוניין בקשר רציני. אני מרגישה מוכנה ובשלה להתחתן. רק לא מבינה איך זה עדיין לא קרה למרות שאני באמת מנסה ומשתדלת. אני חילונית שומרת מסורת אשמח לייעוץ
תשובה: אלפי בחורים ובחורות נמצאים במצב דומה לשלך ומוטרדים בשאלות הללו. לצערי במגזר החילוני יש תרבות של זוגיות ללא חתונה, לכן צעירים רבים לא קושרים בין זוגיות ובין חתונה. אני ממליץ לך לחפש הכרות באתרים ברשת, לציין שם במפורש שזה כדי להתחתן, כך יגיעו אליך כאלה שמעוניינים להתחתן. בהצלחה!
שאלה: מצוות ייבום: בהקשר למה שענית על ייבום בזמננו. אם האח נמצא באותו גיל כמו של גיסתו וצריך לייבם אותה והם רוצים להתחתן ולהביא ילדים לא בגלל הייבום אלא בגלל שהם רוצים להינשא וחושבים שהם מתאימים אחד לשנייה. האם מותר להם להינשא? ואם כן האם מותר לו להוא עליה מבלי שום עבירה על "לא תגלה ערוות אחיך" וישר כוח על האתר.
תשובה: אני מתקן את תשובתי הקודמת. מצאתי עתה שהרב עובדיה ממליץ על ייבום (מתוך ויקיפדיה): בתקנות הרבנות הראשית לישראל משנת תש"י ("חרם ירושלים"), נאסר לייבם בארץ ישראל, ללא קשר למוצא היבם, אלא רק במקרים מיוחדים. הטעם היה ש"בזמננו ברור הדבר שרוב יבמים אינם מכוונים לשם מצווה, ומשום דרכי ואחדות במדינת ישראל, שלא תהיה התורה כשתי תורות". שנה לאחר מכן, יצא הרב עובדיה יוסף נגד התקנה, וקבע בפסק דין שגם בזמן הזה מצוות היבום קודמת לחליצה עבור הספרדים, וכי להחלטות הרבנות הראשית לישראל אין סמכות לאסור את מצוות היבום, ולכן אין להחלטה זו תוקף. אם אתם שייכים לעדה הספרדית תפנו לרב שפוסק על פי הרב עובדיה ותבקשו ממנו סיוע.
שאלה: כשרות של בית הארחה  בית ספר שדה: משפחתה של אישתי רוצה לקחת אותנו לאירוח בדרום ורצינו לברר על רמת הכשרות במקומות המועמדים: 1. אכסניית נוער "עין גדי 2. בית ספר שדה עין גדי 3. מלון ישרוטל מצפה רמון
תשובה: כולם ברמת כשרות רגילה. רק אם תדבר עם המשגיח יהיה ניתן לדעת מה נהלי הכשרות ואיזה רמת כשרות יש על חומרי הגלם בכל מקום ומקום.
שאלה: המשך שאלה "עקירת עשבים": בהמשך לשאלה הנ"ל האם מותר "לגלח" את העשבים בעזרת טוריה? האדמה מספיק קשה כדי שהיא לא תחפר במהלך "הגילוח" ויום טוב
תשובה: זו וודאי דרך כיסוח. אבל אולי כדאי להמתין עוד שבועיים ולא להכנס בכלל לשאלות של שמיטה.
שאלה: שבועה: שלחתי אתמול שאלה ולא ראיתי שהתקבלה ולכן שואלת שוב. בעת ויכוח עם בעלי הוא כעס ונשבע שיותר לא ידבר איתי על כלום. הבנתי ששבועה מתוך כעס ושבועה על דבר עברה (לא לדבר עם האישה) לא נישבת ובכל זאת אני חוששת ולא יודעת מה לעשות ומה להגיד לו ומפחדת גם לדבר איתו רגיל כי כך הוא מפר את השבועה. מה עושים?
תשובה: תפני אל רב של השכונה או של בית הכנסת, או רב שהוא קרוב משפחה. תספרי לו מה שקרה והוא ידע איך לפתור זאת.
שאלה: קבר ובו גוף חי: אחי הבכור נפטר מזה כ-7 שנים אחורה, היום אימי התקשרה אליי וסיפרה לי חלום שחלמה עליו. היא נמצאת בבית עלמין והקבר של אחי היה פתוח אימי אומרת לאח שלה הבכור (דוד שלי)שיבדוק כי נראה לה שאחי חי אציין שדוד שלי נעמד מבחינת מיקום בחלום בצד של הקבר אך בחלק העליון איפה שממוקם הראש של הקבור ואימי הייתה בחלק הנמוך של הקבר איפה שהרגליים (היו עוד אנשים אך אמא שלי זכרה רק את אח שלה הבכור) כאשר היא אמרה לדוד שלי שהוא נראה חי הוא נגע בגוף (של אחי ) ואמר שבאמת הגוף שלו חם והוא נראה חי, ואז היא סיפרה שהגוף ברגע שנגעו בו סובב את עצמו לצד השני ועשה תנועה של "אל תיגעו בי" אימי מאוד מודאגת וכך גם אני, מה המסר?
תשובה: אנחנו רק יכולים לשער מה המסר. נכון לפתור חלומות בדרך טובה, לחשוב חיובי: אני מציע לכם להסביר שמראה הגוף החי מעיד על כך שהוא שלם ללא דופי בעולם הנשמות. צדיקים מתים מכיוון שסיימו את תפקידם בעולם. אפשר שמשום כך הוא לא מעוניין לחזור.
שאלה: גזל בשי"ל:, אני כרגע בשירות לאומי ורציתי לשאול לפעמים אני מעגלת שעות או גם מוסיפה על מה שבאמת הייתי שם ופתאום התחלתי לחשוב שאולי זה גזל. למרות שזה שירות לאומי וזה לא עניין של כמה שעות עשיתי מבחינת הכסף. אבל אולי זה גזל דעת? אם זה סוג של גזל איך מכפרים על זה? מראש.
תשובה: עלייך לשאול את הרכזת האם הדבר מותר. אם לא, עלייך להתוודות לד  ולהתחרט על כך, ולבקש מהרכזת הערכת נזק כדי שתשיבי את הגזל ע"י עבודה בשעות נוספות.
שאלה: מצעד הגאווה: וערב טוב כבוד הרב! לאחרונה אני שומע ורואה בחדשות על הדקירה במצעד הגאווה ובתור אחד שעבר לאחרונה לבית ספר צבאי חילוני מסיבות מסוימות, אני בטוח בכל מעודי שגם הם אנשים טובים וזו לא אשמתם שהם נולדו למציאות שונה משלנו. אני גם מבין את עמדת הדוקר הרי זה נורא בעיינוו לראות את זה, כמו שהוא אומר "חירוף השם", הבעיה היא שנוצר כאן מבוי סתום! הנושא הזה רגיש עבורי כי חוויתי דברים רבים בעיניין ועדיין נשארו רגשות. האם אתה חושב שהוא פעל נכון? מה בנוגע לעתיד? איך להימנע ולטפל במקרים כאלו בעתיד? אם לא תחזיר לי תשובה זה מוסבר לגמרי, בכל אופן!
תשובה: הרוצח עשה מעשה נורא מכל. איסור רצח הוא מהחמורים ביותר בתורה. יש להענישו בכל חומרת הדין ואין שום מקום למצוא שמץ הצדקה למעשהו. יש למעשה הזה גם נזק נורא של חילול ד. בגלל מעשים כאלה הדת נתפסת חשוכה ומסוכנת. זה מרחיק אנשים טובים מלהתעניין ולהתקרב לאמונה. מצעד הגאווה גם הוא דבר פסול לחלוטין. אמנם איננו כופים את התורה על אף אחד, אבל מי שהופך את חילול הקודש לדגל ולגאווה עושה מעשה חרפה. כמו שיחליטו לעשות שוק אוכל במדרחוב בירושלים ביום כיפור. המאבק נגד פעילות  הגאווה  צריך להיות חוקי או ציבורי, בודאי לא מאבק אלים.
שאלה: גיורת וכהן: למה כהן וגיורת הם פסולי חיתון, ואי אפשר לעזור להם ולמצוא "פיתרון עוקף". אני שואלת את זה כי יש כאן משהו לא הוגן. במציאות של היום, בטוח שהרבה מאוד נשים שלא מתאימות מבחינת הדין להינשא לכהן, (וגם לא כל הדתיות כאלה צדיקות. אני דתיה, ואומרת את זה על סמך היכרות אישית עם רווקות). ואף אחד לא שולח אותם לרופאת נשים לבוא עם אישור שהן יכולות להתחתן עם כהן. אז למה אם על נשים שאינן גרות לא מקפידים, אז אי אפשר לחפף גם עם גיורת ולהגיד נניח שזה שאדון כלשהו הוא כהן, זו מסורת שגויה במשפחה, ויש הרבה כאלה, ופשוט לקחת לו את הכהונה. אני מכירה אישית אנשים שעשו את זה והפסיקו לעלות לכהנים בבי"כ. אם לנשים יהודיות מבטן וכהן מקלים בעניין, למה להקשות על זוגות של גיורת וכהן?
תשובה: הנושא זכה לתשובה יפה
שאלה: הלבנת פנים ברבים: הייתי רוצה לשתף את הרב במאורע לא נעים שקרה לי הערב. הערב כבהרבה ערבים הלכתי לבית כנסת להתפלל מנחה וערבית. אך הערב באמצע תפילת ערבית ניגש אליי אדם והעיר לי בצורה צינית ופוגענית שהתפללתי בקול. ברור לי שצריך להתפלל בלחש ולא בקול הן מצד עצמי( מכיוון שזאת ההלכה )והן מצד הציבור(מכיוון שזה מפריע לאנשים להתרכז),אך מעט הגבהתי את הקול בטעות וגם בגלל שהיה רועש מהמזגן והיה לי קשה להתרכז. אני מבין שיש מקום להעיר בערה כזאת, אך בוודאי שלא בצורה כזאת: גם באמצע התפילה,גם בצורה צינית,עוקצנית ופוגענית והכי חמור ליד אנשים. חשתי מאוד נבוך,נפגעתי קשות וחשתי שהוא ממש הלבין פניי ברבים. אני יודע שאין פה שאלה הלכתית רגילה אבל הרגשתי שהיה לי חשוב מאוד לשתף מישהו בזה ואשמח אם הרב יכתוב לי מה דעתו סליחה על לקיחת הזמן והטרחה ו רבה!
תשובה: לדעתי יש מקום לכתוב לאיש מכתב שמפרט את מה שעבר עליך ולמסור לו בלי כעס וצעקות. זה נכון גם בשבילך וגם בשבילו - לאפשר לו להתנצל ולכפר על המעשה החמור של הבנת פנים ברבים.
שאלה: נטיה מינית: נטיה מינית הרב, אני בחור בן 35. התחלתי להיפגש עם נשים בגיל 23 לערך. בגיל 27 גיליתי שאני נמשך יותר לגברים (שיטוט באינטרנט). מאז יצא לי להפגש גם עם גברים, לעבור טיפול פסיכולוגי של כ- 6 שנים אצל מטפל דתי (לא טיפול המרה). אני מרגיש שאני נמשך יותר לגברים, אבל יכול להתחתן עם אישה ולהנות מזוגיות ומיניות בריאה. חשבתי להתנסות ביחסי מין עם נשים כדי לדעת טוב יותר היכן אני עומד. אני יוצא מנקודת הנחה שיחסי מין אינם עניין טכני בלבד אלא רגשי, ועל בסיס כך אני שואל. אודה על נימוק. מראש!
תשובה: על פי ההלכה יש מקום ליחסי מין רק אחרי הנישואים. אתה מעיד על עצמך שבין גיל 23 ל - 27 היה לך ניסיון עם נשים. אתה מעיד שהבלבול בא בגלל האינטרנט. אתה מעיד שיש לך יכולת לנהל זוגיות בריאה עם אישה. יש לך את כל הנתונים להצליח. בעזרת ד!
שאלה: מניין על ידי ערבי: האם מותר לבן מיעוטים -ערבי להשלים מנין אם הוא העשירי?
תשובה: מניין זה עניין של יהודים בלבד.
שאלה: ריב בין חברות:, ברצוני לספר על מקרה ואשמח לקבל לגביו ייעוץ כי אני בדילמה ממש: היתה לי חברה הכי טובה עד לפני כמה חודשים שהיא נכנסה להדרכה ופשוט וויתרה על הכל, הינו חברות אמת תמיד סמכתי עליה ותמיד הינו אחת עם השניה מבלות לומדות ותומכות ברגעים הקשים וגם בטובים הינו ממש כמו אחיות עד שהיא נכנסה להדרכה והכל השתנה מאז, היא התחילה להתעלם ולהתרחק וכמה שניסיתי לשמור על הקשר ראיתי שהיא רק מתרחקת יותר היא תמיד התנשאה מעליי ופשוט היתה ילדה אחרת שלא הכרתי, היא סחפה אחריה עוד כמה בנות ככה שכל החברות הכי טובות שלי התרחקו ממני. היום היא שלחה לי הודעה כמה שהיא מצטערת ושהיא מרגישה שהיא ממש פגעה, אמנם ממש חסר לי הקשר איתה כי היא היתה ממש כמו אחות בשבילי אך מצד שני קשה לי לשכוח את כל מה שהיא גרמה לי, היא השאירה אותי ממש לבד ולא רק זה הרחיקה ממני את החברות הכי טובות שלי, היא ביקשה שנפגש לסדר את הענינים השבתי בחיוב אך אני מלאה בחששות גם מפני המבוכה כי לא דיברנו במשך חצי שנה וגם מפני שכן יש לי נכונות לסלוח אך עדיין קשה לי, כי היא הבנאדם שהכי לא ציפיתי ממנו לדבר כזה אימי נגד זה כי חושבת שהיא פגעה בי מספיק ושאני צריכה לשמור על אגו עצמי כדי שלא "תירמוס" ותשפיל אותי שוב. התיעצתי גם עם מספר חברות והן היו נגד זה גם כן מאותה סיבה, הן חושבות שנכון שנדבר ונסדר את הענינים כדי שלא יהיה מתח באויר אך לא מעבר לכך. קשה לי להחליט מה לעשות כי מצד אחד היא היתה החברה הכי טובה שלי אז כן היתי רוצה שהכל יסתדר אך מצד שני היא פגעה בי בצורה הכי קשה שיש אני מלאת חששות לגבי "המפגש" שלנו כי אני באמת לא יודעת האם לסלוח ולשכוח ממה שהיה ולנסות להחזיר את מה שהיה או רק לדבר כדי שלא יהיו מתחים באויר (כי אנחנו לומדות באותה כיתה ) והאם לבקש סליחה כי יצא מצב שריכלתי אך לא פגעתי ממש באופן ישיר. היתי רוצה שתעזור לי לחשוב ולהגיע להחלטה הנכונה איך להתמודד עם המצב ואיך לדבר עם בן אדם שלא דיברנו חצי שנה ויותר. אני בחורה בלי אגו כלל ומבחינתי סלחתי מבלי שתתנצל אך הרבה העלו בי חששות ואפילו את האגו שכמעט ואין בי כי היא אכן פגעה בי וקשה להתעלם מזה, ואולי זה יצר הרע שגורם לי לחשוב ולחשוש מכך אבל כן צריך לחשוב על כך שהיא פגעה לא פעם ולא פעמיים ושזה יכול לקרות שוב ומצד שני כן צריך לתת לכל אדם הזדמנות שניה (למרות שנתתי יותר מהזדמנות שניה!) וכן לנסות לסלוח במיוחד עכשיו בחודש הרחמים והסליחות. אשמח אם תייעץ לי איך להתמודד עם המצב ואיך להגיב כי אני בחורה מאוד רגישה שאני אפילו עלולה להתנצל על דברים שלא עשיתי ואני לא רוצה להגיע למצב כזה כי הושפלתי מולה מספיק! על שאתה מפנה מזמנך.ואשמח לתשובה בימים הקרובים
תשובה: מתוך קריאה רגישה של פנייתך אני חש שאת רוצה לחדש את הקשרים אבל חוששת מכך. אני מציע שתחדשי את הקשרים מתוך שיח עמוק עם החברה שלך. תספרי לה כל מה שעבר עליך - ותקשיבי היטב(!) לתשובות שלה. אולי יתברר שגם היא נפגעה בדברים מסוימים ממך. לאחר שתבררו את העבר, תדברו על העתיד: האם אתם רוצות לחדש את הקשר הטוב מפעם או להיות סתם בנות שלא ברוגז אבל לא החברות הכי הכי. את כבר תרגישי בשיחה איתה, מה הכוונות האמתיות שלה, אי אפשר להסתיר דברים כאלה. אם תרגישי שהיא מצטערת על ההתרחקות ומתאמצת מאוד לחזור לקשרים הישנים והטובים, טוב ונכון להחזיר את הקשרים הטובים מפעם, שתיכם תהיו מאושרות ותקבלו מהקשר הרבה שמחה וכוח.
שאלה: דילמה:, ברצוני לספר על מקרה ואשמח לקבל לגביו ייעוץ כי אני בדילמה ממש: היתה לי חברה הכי טובה עד לפני כמה חודשים שהיא נכנסה להדרכה ופשוט וויתרה על הכל, הינו חברות אמת תמיד סמכתי עליה ותמיד הינו אחת עם השניה מבלות לומדות ותומכות ברגעים הקשים וגם בטובים הינו ממש כמו אחיות עד שהיא נכנסה להדרכה והכל השתנה מאז, היא התחילה להתעלם ולהתרחק וכמה שניסיתי לשמור על הקשר ראיתי שהיא רק מתרחקת יותר היא תמיד התנשאה מעליי ופשוט היתה ילדה אחרת שלא הכרתי, היא סחפה אחריה עוד כמה בנות ככה שכל החברות הכי טובות שלי התרחקו ממני. היום היא שלחה לי הודעה כמה שהיא מצטערת ושהיא מרגישה שהיא ממש פגעה, אמנם ממש חסר לי הקשר איתה כי היא היתה ממש כמו אחות בשבילי אך מצד שני קשה לי לשכוח את כל מה שהיא גרמה לי, היא השאירה אותי ממש לבד ולא רק זה הרחיקה ממני את החברות הכי טובות שלי, היא ביקשה שנפגש לסדר את הענינים השבתי בחיוב אך אני מלאה בחששות גם מפני המבוכה כי לא דיברנו במשך חצי שנה וגם מפני שכן יש לי נכונות לסלוח אך עדיין קשה לי, כי היא הבנאדם שהכי לא ציפיתי ממנו לדבר כזה אימי נגד זה כי חושבת שהיא פגעה בי מספיק ושאני צריכה לשמור על אגו עצמי כדי שלא "תירמוס" ותשפיל אותי שוב. התיעצתי גם עם מספר חברות והן היו נגד זה גם כן מאותה סיבה, הן חושבות שנכון שנדבר ונסדר את הענינים כדי שלא יהיה מתח באויר אך לא מעבר לכך. קשה לי להחליט מה לעשות כי מצד אחד היא היתה החברה הכי טובה שלי אז כן היתי רוצה שהכל יסתדר אך מצד שני היא פגעה בי בצורה הכי קשה שיש אני מלאת חששות לגבי "המפגש" שלנו כי אני באמת לא יודעת האם לסלוח ולשכוח ממה שהיה ולנסות להחזיר את מה שהיה או רק לדבר כדי שלא יהיו מתחים באויר (כי אנחנו לומדות באותה כיתה ) והאם לבקש סליחה כי יצא מצב שריכלתי אך לא פגעתי ממש באופן ישיר. היתי רוצה שתעזור לי לחשוב ולהגיע להחלטה הנכונה איך להתמודד עם המצב ואיך לדבר עם בן אדם שלא דיברנו חצי שנה ויותר. אני בחורה בלי אגו כלל ומבחינתי סלחתי מבלי שתתנצל אך הרבה העלו בי חששות ואפילו את האגו שכמעט ואין בי כי היא אכן פגעה בי וקשה להתעלם מזה, ואולי זה יצר הרע שגורם לי לחשוב ולחשוש מכך אבל כן צריך לחשוב על כך שהיא פגעה לא פעם ולא פעמיים ושזה יכול לקרות שוב ומצד שני כן צריך לתת לכל אדם הזדמנות שניה (למרות שנתתי יותר מהזדמנות שניה!) וכן לנסות לסלוח במיוחד עכשיו בחודש הרחמים והסליחות. אשמח אם תייעץ לי איך להתמודד עם המצב ואיך להגיב כי אני בחורה מאוד רגישה שאני אפילו עלולה להתנצל על דברים שלא עשיתי ואני לא רוצה להגיע למצב כזה כי הושפלתי מולה מספיק! על שאתה מפנה מזמנך.ואשמח לתשובה בימים הקרובים
תשובה: ב"ה, אם היא התרחקה ורוצה לחזור תני לה את האפשרות הזו, לא כדאי להגיע לפגישה עם צפיות גבוהות כי את לא יודעת את טיב הקשר שהיא רוצה לבנות, תני לה לעבוד, תקשיבי למה שהיא אומרת ותקחי את הזמן כדי להחליט איך להגיב, מצד שני תשתפי פעולה בשיחה, אם היא מנסה להתקרב אל תרחיקי אותה, את לא צריכה לסלוח לה בשיחה עצמה רק אחרי שתחשבי על כך ביניך לבין עצמך, כך זה יוריד לך קצת את הלחץ מהשיחה, יחד עם זאת אם את רואה שהיא מדברת בצורה פוגעת או מאשימה, את לא צריכה להמשיך לספוג, ותפסיקי את השיחה ותלכי לדרכך. לא צריך שיהיו לך נקיפות מצפון על הרכילות כלפיה כי היא לא פגעת בה (אם הבנתי נכון) ואת לא צריכה לבקש ממנה סליחה, לברר אם מה שדברת היה מותר ואם לא אז לעשות תשובה בינך לבוראך. דני ארגמן 0527710491
שאלה: טבילה לאחר לידה: ילדתי את בני, בכורי לפני חודש, כעת הסתיים לי הדימום שלאחר לידה, האם עליי לטבול במקווה? אשמח להסבר ולהדרכה תהילה
תשובה: להלן קישור לתשובה בנושא
שאלה: גט לחומרה: מי שהתארס עם בחורה מחו ל ונסע לחופה ולפני 3 ימים נישא בנישואין אזרחיים כפי שמחייב החוק באותה מדינה להנשא בנישואין אזרחיים קודם הנישואין כדת משה וישראל ואחרי זה כיומיים קודם החופה הנישואין בוטלו האם האשה חייבת בגט לחומרה
תשובה: בפשטות חוששים לסדר גט בנישואין אזרחיים, אולם יש מקרים בהם מקלים בדבר אם ברור שהרישום היה לצורך פורמאלי בלבד. יש לפנות לבי"ד בעירכם לסיפור כל פרטי המקרה (כגון חיים משותפים) ולא רק באופן כללי.
שאלה: חלום: לרב אתמול בלילה חלמתי שחוזר לאמא שלי הסרטן והיא גוססת ובכיתי הרבה אבל אני לא זוכרת אם היא חיה בסוף או נפטרה
תשובה: ב"ה, זה סימן שאת דואגת לאמא שלך, שתזכי להתחזק במצוות כיבוד אב ואם, דני ארגמן
שאלה: קידוש אחרי שבעלי היה בותיקין: בבקרים של שבת בעלי הולך לוותיקן וכשהוא חוזר הוא עושה לעצמו קידוש ואוכל משהו קטן. שאר המשפחה הולכת למניין הרגיל וכשהיא חוזרת אנחנו עושים את הקידוש- האם אפשרי להישאר עם הכוס של הקידוש הקודם ורק להוסיף יין? תבורכו!
תשובה: בשעת הדחק מותר לתקן כך את פגימת הכוס, אך יכסה את כוס היין שלא תשאר גלויה. לכתחילה, ישתה מן היין ללא הכוס אלא ישפוך ממנה לכוס אחרת וישתה ממנה, ובזה לא פגם את הכוס הראשונה וניתן לקדש בה אח"כ אפי  ללא תיקון.
שאלה: טבעות: אני בת 15 והולכת עם עם 2 טבעות בידיים. עד עכשיו בנטילת ידיים לא הורדתי את הטבעות (ובכללי כמעט אף פעם לא הורדתי את הטבעות) האם זה ר? גדולה!
תשובה: תשובה לשאלתך בקישור
שאלה: ייבום   חליצה לאישה בגיל המעבר: האם מצוות ייבום חילצה עדיין חלה אם האשה עברה את גיל המעבר ואינה יכולה ללדת ילדים? ברור לי שבאופן פרקטי האח החי לא יקים משפחה על שם אחיו המת. שאלתי היא האם בספרות מתייחסים לזה ישירות. אשמח להפנייה לאן להמשיך ללמוד את הנושא. אפי
תשובה: יבום וחליצה שייכים בזקנה, אך יועצין לו בי"ד עצה הוגנת לו לחלוץ. ריש יבמות, רמב"ם פ"ד מהלכות ייבום.
שאלה: כשרות בחו  ל: הרב בעוד כחודש אסע לגרמניה מטעם העבודה, רציתי בבקשה לדעת לגבי כשרות שם, האם יש דברים שניתן לאכול שם? האם זה נכון שלחם מותר לרכוש בחו"ל? (מה עם הניפוי של הקמח, הכלים, הרכיבים) האם חלב סתאם בסופר הוא בהכרח חלב פרה או שמא לא? בירה? קפה הפוך בבית קפה? קולה? מן הסתם אביא איתי אוכל מהארץ אבל רציתי לדעת האם אני יכול לקנות שם חלק מהדברים.
תשובה: 1: יש להתייעץ עם רבנים באזור שתהיה בו. 2: באופן כללי היום כל מוצר צריך כשרות ובוודאי לחם, כי היום יש הרבה חומרי גלם בלחם וזה לא כמו "פעם" שהיו רק מים, קמח ושמרים. ולפעמים אפילו אם כל החומרים כשרים עדיין אסור לאכול את הלחם כי הם מורחים שומן מין החי על גבי התבניות. וכו. 3: אלו דברים שלא זקוק להכשר: פירות וירקות ביצים סוכר לבן מלח אורז לבן או חום ובתנאי שאינו PAR BOILED רוב הקטניות היבשות (חוץ מעדשים כתומות). 4. חלב- צריך לברר עם רבנים במקום. וחשוב לדעת שהדעה מתירה שימוש בחלב בלי השגחה הוא ב"שעת הדקח" בלבד כפי שכתב הרב משה פיינשטיין בעמצו על הפסק של עצמו שהוא התיר את החלב הזה.